૨૧મી ઓગસ્ટના રોજ ઈન્ફોસિસના એક્ઝીક્યુટિવ ચેરમેનપદેથી શ્રી એન. આર. નારાયણ મૂર્તિ એકદમ સહજતાથી નિવૃત્ત થયા. ઘણી બધી કંપનીઓના ચેરમેનો અને ખાસ કરીને તો આપણાં ખખડધજ નેતાઓએ આમાંથી ચોક્ક્સ બોધપાઠ ગ્રહણ કરવો જોઈએ. મોટાભાગની કંપનીઓમાં લગભગ એવો વણલખ્યો નિયમ પ્રવર્તે છે કે, એકવાર કંપનીના અધિષ્ઠાતા બન્યાં એટલે બસ, પ્રાણ જાય પર ચેરમેનશિપ ના જાયે. જો કે આપણાં રાજકારણીઓ આ બાબતમાં છેલ્લે પાટલે બેસે છે.